钦定古今图书集成/明伦汇编/氏族典/第224卷 > 《廖用贤尚友录》 > 阳旻
## 钦定古今图书集成/明伦汇编/氏族典/第224卷 > 《廖用贤尚友录》 > 阳旻

按《唐书阳惠元传》：“惠元少子旻，字公素。惠元之死，被
八创，堕别井，或救得免，历邢州刺史。卢从史既缚，潞
军溃，有骁卒五千，从史尝以子视者，奔于旻，旻开谕
祸福遣之，众感悟，遂还军。宪宗嘉之，迁易州刺史。王
师讨吴元济，以唐州刺史提兵深入二百里，薄申州，
拔外郛，残其垣，以功加御史中丞。容州西原蛮反，授”
本州经略招讨使，击定之。进御史大夫，合邕、容两管
为一道。卒，赠左散骑常侍。